Babelscape/SREDFM huggingface dataset:
Θέρμα Ικαρίας

Η Θέρμα Ικαρίας είναι λουτρόπολη στην Ικαρία στην Ελλάδα. Σύμφωνα με μια μελέτη που διεξήχθη από το Πανεπιστήμιο Θεσσαλονίκης, οι αλατούχες ιαματικές πηγές μεταλλικού νερού της Ικαρίας περιέχουν τη μεγαλύτερη συγκέντρωση ραδονίου στην Ελλάδα και είναι επίσης μεταξύ των πιο ραδιενεργών πηγών του κόσμου.

Οι τρεις πηγές που βρίσκονται σε λειτουργία στην λουτρόπολη των Θέρμων (βρίσκεται 3 χλμ. ανατολικά του Αγίου Κήρυκου και 12 χλμ. από το αεροδρόμιο του νησιού) ενώ η θερμοκρασία του νερού κυμαίνεται μεταξύ 45 και 52.8 βαθμών Κελσίου. Η ραδιενέργεια από το νερό καλύπτει ένα φάσμα από 65 έως 557 μονάδες Mache. 

Οι θερμές πηγές είναι διαθέσιμες για τους επισκέπτες από το Μάιο έως το Νοέμβριο.
Δρέπανα

Τα Δρέπανα είναι ιστορική πόλη της αρχαιότητας στην δυτική Σικελία στην τοποθεσία που η Ρωμαϊκή Δημοκρατία ηττήθηκε από την Καρχηδόνα (249 π.χ.). Τα Δρέπανα ανήκουν διοικητικά στην Ιταλική επαρχία του Τράπανι, είναι προάστιο της πρωτεύουσας Τράπανι που περιλαμβάνει την αρχαία πόλη. Το αρχαίο όνομα "Δρέπανα" προέρχεται από την Ελληνική γλώσσα χάρη στην μορφή που είχε το λιμάνι του Τράπανι στην αρχαιότητα. Οι Έλυμοι ίδρυσαν τα Δρέπανα σαν λιμάνι στην γειτονική Έρυξ που βρισκόταν στην κορυφή του όρους Έρυξ και επέβλεπε ολόκληρη την δυτική Μεσόγειο.
ΤΣΦ Χάφελσε

Η ΤΣΦ Χάφελσε ("TSV Havelse)" είναι γερμανικός ποδοσφαιρικός σύλλογο με έδρα το Γκάρμπσεν στην Κάτω Σαξονία, κοντά στο Αννόβερο.
Αλεξάντερ Άλμπον

Ο Αλεξάντερ Άλμπον (γεν. στο Λονδίνο στις 23 Μαρτίου του 1996) είναι Ταϊλανδός οδηγός αγώνων Βρετανικής καταγωγής.
Γκρακλιάνι

Ο Λόφος Γκρακλιάνι (, "Grakliani Gora") είναι αρχαιολογικός τόπος ανασκαφών στην ανατολική Γεωργία, πλησίον του Κάσπι, ο οποίος παρουσιάζει ενδείξεις ανθρώπινης παρουσίας χρονολογούμενης, πιθανώς, από χρονολογία προ 300.000 ετών.

Η συγκεκριμένη τοποθεσία ανακαλύφθηκε το 2007, κατά τη διάρκεια εργασιών διεύρυνσης του αυτοκινητοδρόμου μεταξύ Τιφλίδας-Σενάκι-Λεσελίντζε. Έρευνες πραγματοποιούνται από φοιτητές, καθώς και καθηγητές του Κρατικού Πανεπιστημίου Τιφλίδας. Το 2015, μία φερόμενη ως γραφή ανακαλύφθηκε επί του βωμού ναού μίας θεάς της γονιμότητας, η οποία προηγείτο χρονολογικά των υπολοίπων γνωστών γραφών της περιοχής κατά, τουλάχιστον, χίλια έτη.
Γιόσεφ Σούραλ

Ο Γιόσεφ Σούραλ ("Josef Šural," 30 Μαΐου 1990 – 29 Απριλίου 2019) ήταν Τσέχος επαγγελματίας ποδοσφαιριστής, ο οποίος αγωνιζόταν ως επιθετικός.
Σάκρα ντι Σαν Μικέλε

Η Σάκρα ντι Σαν Μικέλε (ιταλικά: "Sacra di San Michele"), (είναι γνωστή και ως Αββαείο του Αγίου Μιχαήλ), είναι θρησκευτικό σύμπλεγμα στο Όρος Πιρκιριάνο, που βρίσκεται στο νότιο τμήμα του Βαλ ντι Σούζα, στο Δήμο του Σαντ'Αμπρότζο ντι Τορίνο, στη Μητροπολιτική Πόλη του Τορίνο, στην περιφέρεια του Πεδεμοντίου, στη βορειοδυτική Ιταλία. Το αββαείο, το οποίο κατά το μεγαλύτερο μέρος της ιστορίας του βρισκόταν υπό τον έλεγχο των Βενεδικτίνων, πλέον βρίσκεται υπό τον έλεγχο των Ροσμινιανών. 
Η κατασκευή του ξεκίνησε το 10ο αιώνα και ολοκληρώθηκε τον 11ο αιώνα. Η πιο σημαντική περίοδος του μοναστηριού ήταν από το 12ο μέχρι το 15ο αιώνα όταν αποτελούσε ένα από τα σημαντικότερα πνευματικά κέντρα των Βενεδικτίνων μοναχών στην Ιταλία.

Η Σάκρα ντι Σαν Μικέλε αποτέλεσε σε μεγάλο βαθμό την έμπνευση για το βιβλίο Το Όνομα του Ρόδου, του Ουμπέρτο Έκο.
Αββαείο της Στίτσνα

Το Αββαείο της Στίτσνα (γερμανικά: "Kloster Sittich", σλοβενικά: "Samostan Stična") είναι ενεργό κιστερκιανό αββαείο, στην Κάτω Καρνιόλα της Σλοβενίας. Ιδρυθέν το 1136, διαλύθηκε από τον Ιωσήφ Β΄, το 1784. Ο μοναστικός βίος επανήλθε, εκ νέου, το 1898.
Δήμος Κάρπος

Ο Δήμος Κάρπος ( ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.
Νακί Ισανμπάτ

Ο Νακί Ισανμπάτ ( , προφέρεται [næˈqi isænˈbæt], , "Νακί Ισανμπέτ", επίσης συναντάται και ως "Nakie Isanbet", 29 Δεκεμβρίου 1899 - 12 Σεπτεμβρίου 1992) ήταν τάταρος συγγραφέας, συγγραφέας σε εγκυκλοπαίδειες, ποιητής, θεατρικός συγγραφέας, πεζογράφος, συγγραφέας παιδικής λογοτεχνίας, ειδικός στη λαογραφία και φιλόλογος. Αυτός είναι ο άνθρωπος που έγραψε και δημοσίευσε ορισμένα φρασεολογικά ταταρικά λεξικά. 

Γεννήθηκε με το όνομα Νακί Σιρατζετντίν ουλί Ζακίροφ (, , Νακί Σιραζετντίνοβιτς Ζακίροφ) στην οικογένεια του μουλά στο χωριό Μαλογιάζ στην Δημοκρατία του Μπασκορτοστάν. Αυτός άρχισε να παρακολουθεί το μεντρεσέ του χωριού και συνέχισε τις σπουδές του στο μεντρεσέ Χουσανία στην Ουφά (πρωτεύουσα της σημερινής δημοκρατίας του Μπασκορτοστάν, περιοχή της Ρωσίας). Ενώ φοιτούσε στον φημισμένο μεντρεσέ Μοχαμέντια του Καζάν, στην ηλικία των 15 ετών άρχισε να δημοσιεύει έργα του σε περιοδικά.

Εκείνη την εποχή το ενδιαφέρον του σε σχέση με την συγγραφή και τη γλώσσα άρχισε να αυξάνεται. Μέσα στα υπόλοιπα σχεδόν 80 χρόνια της ζωής του ο Ισανμπέτ διατήρησε την απόλυτη αγάπη του για τη λαϊκή τέχνη και τη μητρική του γλώσσα.

Οι στίχοι του έγιναν βάση για διάφορα δημοτικά τραγούδια: "Φυσούμενο νερό", "Ακορντεόν" και άλλα. Διάφορα θεατρικά του έργα, όπως τα "Χότζα Νασρεντίν", "Ζίφα", "Χαρτοφύλακα"ς, "Μουσά Τζαλίλ", "Φυγάδες", συμπεριλαμβάνονται πάντα στα ρεπερτόρια των ταταρικών θεάτρων. 

Ο Νακί Ισανμπέτ έγραψε και έργα για παιδιά. Επίσης, εξέδωσε το μοναδικό έργο Ταταρικές εθνικές παροιμίες σε τρεις τόμους. Γι'αυτό έχει βραβευτεί με το κρατικό βραβείο Γκαμπντούλα Τουκάι, το κρατικό βραβείο της Ταταρικής ΑΣΣΔ. 

Ο Νακί Ισανμπέτ έγραψε επίσης και ένα έπος, το νταστάν Ιντεγκάι το οποίο δημοσιεύτηκε για πρώτη φορά το 1940. Όταν έγραψε την περίληψη του κειμένου χρησιμοποίησε την αρχή της δημιουργικής αποκατάστασης. Η νέα και πιο ακριβής παραλλαγή του έπους ήταν έτοιμη, αλλά ο πόλεμος και η μετέπειτα απαγόρευση των τότε αρχών παρεμπόδισαν τη δημοσίευση. Τα υλικά δημοσιεύθηκαν στα τέλη της δεκαετίας του 1980, χωρίς τη δέουσα αναφορά στον συγγραφέα.
Συνθήκη της Ντουμπίσα

Η Συνθήκη της Ντουμπίσα () αποτελείτο από τρεις νομικές πράξεις οι οποίες διατυπώθηκαν στις 31 Οκτωβρίου 1382, μεταξύ του Γιογκάιλα, Μεγάλου Δούκα της Λιθουανίας, του αδερφού του Σκιργκάιλα, καθώς και του Κόνραντ φον Βάλλενροντε, Στρατάρχη του Τευτονικού Τάγματος. Κατά τη διάρκεια του Λιθουανικού Εμφύλιου Πολέμου, το Τευτονικό Τάγμα είχε βοηθήσει τους Γιουγκάιλα και Σκιργκάιλα να νικήσουν τον θείο τους, Κεστούτις, καθώς και τον υιό του, Βυτάουτας. Προσπαθώντας να υλοποιήσει τις υποσχέσεις που του είχαν δοθεί από τον Γιογκάιλα κατά τη διάρκεια του πολέμου, το Τευτονικό Τάγμα οργάνωσε διαπραγματεύσεις για την υπογραφή συνθήκης μεταξύ των δύο πλευρών. Οι συγκεκριμένες πράξεις υπεγράφησαν έπειτα από έξι ημέρες διαπραγματεύσεων, οι οποίες διεξήχθησαν επί νησιού στις εκβολές του ποταμού Ντούμπισα. Ωστόσο, η συγκεκριμένη συνθήκη ουδέποτε επικυρώθηκε και ουδέποτε τέθηκε σε ισχύ. Ο εμφύλιος πόλεμος συνεχίστηκε κατά τη διάρκεια του Καλοκαιριού του 1383.
Έντελλα

Η Έντελλα είναι αρχαία πόλη στην δυτική Σικελία στο εσωτερικό του νησιού, στις δυτικές όχθες του ποταμού Ύψας, ανήκει στην Μητροπολιτική πόλη του Παλέρμο. Η τοποθεσία της βρίσκεται στις πηγές του Ύψας και στην ενδιάμεση απόσταση ανάμεσα στις εκβολές του ποταμού και τον κόλπο του Καστελαμάρε στα βορειοδυτικά, απέχει και από τα δύο σημεία σαράντα χιλιόμετρα.
Σόνια Καστλ

Η Σόνια Καστλ (γεννήθηκε στις 14 Ιουλίου 1929 στο Ζάγκρεμπ, Βασίλειο της Γιουγκοσλαβίας) είναι κροάτισσα ηθοποιός του θεάτρου και του κινηματογράφου, δασκάλα, χορεύτρια, χορογράφος.
Κώστας Ευριπιώτης

Ο Κώστας Ευριπιώτης (Ηλιούπολη 5 Μαρτίου 1963 - Αθήνα 30 Μαΐου 2019) ήταν Έλληνας ηθοποιός της τηλεόρασης, του θεάτρου και του κινηματογράφου.
Ναχιτσεβάν επί του Ντον

μικρογραφία|Το εθνόσημο του Ναχιτσεβάν επί του Ντον από το 1811, απεικονίζει μέλισσες και μια κυψέλη—συμβολίζει τους σκληρά εργαζόμενους Αρμένιους.
Το Ναχιτσεβάν επί του Ντον (), επίσης γνωστό ως Νέο Ναχιτσεβάν (, σε αντίθεση με το «παλαιό» Ναχιτσεβάν), ήταν μια πόλη κοντά στο Ροστόφ επί του Ντον στη νότια Ρωσία που ιδρύθηκε το 1779 από τους Αρμένιους της Κριμαίας. Διατήρησε το καθεστώς της πόλης μέχρι το 1928 που συγχωνεύθηκε με την Ροστόφ.
Ερ-ε-Λουάρ

Η Ερ-ε-Λουάρ (γαλλικά: "Eure-et-Loir") είναι γαλλικός νομός, στη διοικητική περιοχή Σαντρ-Βαλ ντε Λουάρ. Το όνομά του προέρχεται από τα δύο κύρια ποτάμια που τον διασχίζουν, τον Ερ, παραπόταμο του Σηκουάνα και τον Λουάρ, παραπόταμο του Σαρτ. Πρωτεύουσα είναι η Σαρτρ, που βρίσκεται σε 90 χιλιόμετρα απόσταση νοτιοδυτικά του Παρισιού. Η INSEE και το ταχυδρομείο αποδίδουν στο νομό τον κωδικό 28. Έχει έκταση 5.880 τετραγωνικά χιλιόμετρα.

Ο πληθυσμός του νομού ανέρχεται σε 433.929 κατοίκους (απογραφή του 2016). Οι πόλεις Ντρε, Σατωντάν και Νοζάν-λε-Ροτρού είναι οι υπο-νομαρχίες.
Μίνως Ζώτος

Ο Μίνως Ζώτος (1905–1932) ήταν Έλληνας ποιητής.
Φρούριο του Αζόφ

Το Φρούριο του Αζόφ () είναι ένα οχυρωμένο συγκρότημα στο Αζόφ της περιφέρειας Ροστόφ στη Ρωσία, με θέα στον Ποταμό Ντον και στο Λιμάνι του Αζόφ στα βόρεια. Περιλαμβάνει έναν προμαχώνα, πύργους και πύλες. Το φρούριο του Αζόφ (παλαιότερα γνωστό ως φρούριο Αζάκ) κτίστηκε το 1475 από Τούρκους στο όνομα της Οθωμανικής Αυτοκρατορίας. Φύλασσε τις βόρειες προσβάσιμες οδούς για την Αυτοκρατορία και την πρόσβαση στη Θάλασσα Αζόφ. Την 13η Ιουλίου 1700 στην Κωνσταντινούπολη, κατόπιν μιας σειράς συγκρούσεων, υπογράφηκε μια συνθήκη ειρήνης μεταξύ του Βασιλείου της Ρωσίας και της Οθωμανικής Αυτοκρατορίας. Ο σουλτάνος αναγνώρισε τη Ρωσική κυριαρχία στην περιοχή του Αζόφ.
Παλαιοεσκιμώοι

Οι Παλαιοεσκιμώοι (επίσης προ-Θούλιοι ή προ-Ινουίτ) ήταν οι λαοί που κατοικούσαν στην περιοχή της Αρκτικής πριν από την άφιξη των σύγχρονων Ινουίτ (Εσκιμώοι) και των σχετικών πολιτισμών. Ζούσαν σε μια περιοχή που εκτείνεται από την Τσουκότκα (π.χ. Τσέρτοφ Οβράγκ) στη σημερινή Ρωσία μέχρι τη Βόρεια Αμερική και τη Γροιλανδία. Ο πρώτος γνωστός παλαιοεσκιμωικός πολιτισμός αναπτύχθηκε από το 2500 π.Χ. Ωστόσο, σταδιακά διασκορπίστηκαν, ενώ ο τελευταίος παλαιοεσκιμωικός πολιτισμός, ο πολιτισμός Ντόρσετ, εξαφανίστηκε γύρω στο 1500 μ.Χ.

Οι ομάδες των παλαιο-εσκιμώων έζησαν σε μια μεγάλη χρονική περίοδο, από το 2500 π.Χ. έως το 1500 μ.Χ. Με το πέρασμα του χρόνου εξαπλώθηκαν σε όλη την Αρκτική Βόρεια Αμερική.
Ράπτορς 905

Οι Ράπτορς 905 είναι καναδική επαγγελματική ομάδα καλαθοσφαίρισης στο NBA G League . Η ομάδα έχει έδρα το Mississauga του Οντάριο και άρχισε να παίζει στη σεζόν 2015-16. Η ομάδα, η οποία είναι η θυγατρική της G League των Toronto Raptors της Εθνικής Ομοσπονδίας Μπάσκετ, παίζει τα παιχνίδια στην έδρα της, στο Paramount Fine Foods Center, αντικαθιστώντας την πρώην ενοικίαση γηπέδου καλαθοσφαίρισης του Κέντρου, το Power Mississauga της Εθνικής Ομοσπονδίας Μπάσκετ Καναδά . Η ομάδα παίζει επίσης περιστασιακά παιχνίδια στο γήπεδο Scotiabank Arena, το σπίτι της μητρικής τους ομάδας. Οι Ράπτορς 905 ήταν η όγδοη ομάδα της D-League που ανήκει σε μια ομάδα του ΝΒΑ και η πρώτη που εδρεύει εκτός των Ηνωμένων Πολιτειών. 

Το όνομα "905" αναφέρεται στον τοπικό κώδικα της προαστιακής περιοχής του Μεγάλου Τορόντο και είναι μια κοινή συντομογραφία που αναφέρεται στα προάστια που περιβάλλουν το Τορόντο.
Ανίτσα Μπόσκοβιτς

Η Ανίτσα Μπόσκοβιτς (κροατικά: Anica Bošković, 1714, Ντουμπρόβνικ – 13 Αυγούστου 1804 στο Ντουμπρόβνικ) ήταν συγγραφέας από τη Δημοκρατία της Ραγκούζας. Έγραψε ένα ποιμενικό τραγούδι και μετέφρασε έργα από την ιταλική γλώσσα. Μορφώθηκε από Ιησουίτες δασκάλους. Τα χριστιανικά θέματα εμφανίζονται συχνά στο έργο της. Η Μπόσκοβιτς είναι μια από τις πρώτες σημαντικές γυναίκες στη κροατική λογοτεχνία. "Ο Διάλογος" (1758) "ήταν το πρώτο και μοναδικό λογοτεχνικό έργο που γράφτηκε από μια γυναίκα συγγραφέας στην βιβλιογραφία του παλαιού Ντουμπρόβνικ".

Η Μπόσκοβιτς γεννήθηκε στο Ντουμπρόβνικ στις 3 Νοεμβρίου ή 3 Δεκεμβρίου 1714. Ήταν η νεότερη σε μια οικογένεια εννέα παιδιών. Η μητέρα της ήταν η Πόλα Μπετέρα, κόρη της οικογένειας ενός πλούσιου Ιταλού. Ο πατέρας της ήταν ο Νίκολα Μπόσκοβιτς, ένας έμπορος που ζούσε αρχικά στο Οράχοφ Ντο. Ο αδερφός της, ο Ρόγκερ Γιόζεφ Μπόσκοβιτς, ήταν αξιοσημείωτος φυσικός, αστρονόμος, μαθηματικός, φιλόσοφος, διπλωμάτης, ποιητής, θεολόγος, Ιησουίτης ιερέας, και πολυμαθής. Μερικά ακόμη αδέλφια της έγιναν επίσης διάσημα. Αυτά ήταν ο Λατινιστής Μπάρο Μπόσκοβιτς και ο ποιητής Πέταρ Μπόσκοβιτς, ο οποίος συνέβαλε στον κροατικό πολιτισμό. Μερικές γυναίκες συγγραφείς που έζησαν στην εποχή της είναι οι Μαρίγια Μπετέρα-Ντιμίτροβιτς, Λουκρέτσιγια Μπογκασίνοβιτς, Γιούλιγιε Μπούνιτς, Νάντα Μπούνιτς και Καταρίνα Ζρίνσκα.
ΚΕ Μεντιτεράνι

Η ΚΕ Μεντιτεράνι (ισπανικά: "Club Esportiu Mediterrani", "CE Mediterrani") είναι ισπανικός σύλλογος με έδρα τη Βαρκελώνη. Ιδρύθηκε το 1931 και διατηρεί τμήματα ανταγωνιστικής κολύμβησης, υδατοσφαίρισης ανδρών και γυναικών, κολύμβησης με πτερύγια (Natació amb aletes), τριάθλου, στίβου και τοιχοσφαίρισης.

Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 11 Πρωταθλήματα Ισπανίας, 5 Κύπελλα και 1 Κύπελλο Καταλονίας. Το ανδρικό τμήμα έχει κερδίσει 1 Κύπελλο Ισπανίας το 1993.
Μινμόζε

μικρογραφία|Ο νεκρικός ναός της Hatshepsut στο Deir el Bahari, κοντά στον οποίο ενταφιάστηκε ο Minmose.
Ο Μινμόζε ήταν αρχαίος Αιγύπτιος ανώτατος πολιτικός αξιωματούχος στις υπηρεσίες της Βασίλισσας Χατσεψούτ. Έφερε τον τίτλο ""Επιστάτης του διπλού σιτοβολώνα"," καθώς ήταν υπεύθυνος για τη συγκέντρωση, αποθήκευση και αναδιανομή των αγροτικών προϊόντων των βασιλείων της Άνω και της Κάτω Αιγύπτου. Ο Μινμόζε, στον νεκρικό ναό της Χατσεπσούτ στο Ντέιρ ελ-Μπαχάρι, παρουσιάζεται σε μία σκηνή μεταφοράς μέσω καραβιού δύο οβελίσκων για τον Thutmose II, στοιχείο που οδηγεί στη σύνδεσή του με την ανέγερση των μνημείων αυτών, στην αρχή της βασιλείας της Hatshepsut. Επίσης, ο Μινμόζε εμφανίζεται σε αντικείμενα που προέρχονται από τον τάφο KV60, όπου βρέθηκε ο τάφος της ευγενικής καταγωγής Σιτρίν, που υπήρξε η βασιλική τροφός της Χατσεπσούτ και ενταφιάστηκε στην Κοιλάδα των Βασιλέων. Ο Μινμόζε είναι πιθανό να ενταφιάστηκε κοντά στο νεκρικό ναό της Χατσεπσούτ στο Deir el Bahari. Ο απλός θαλαμοειδής τάφος MMA 59 που έχει βρεθεί στην περιοχή περιείχε ό,τι σώθηκε από μία λάρνακα η οποία ανήκε σε κάποιον που ονομαζόταν Minmose. Ο τάφος αυτός είχε κατασυληθεί ήδη από την αρχαιότητα και επαναχρησιμοποιήθηκε κατά την περίοδο της 21ης Δυναστείας για να ενταφιαστεί η νεαρή ακόλουθος του Άμωνα, Χενουταουί "(MMA 59)."
Θύρα 13

Η Θύρα 13 είναι το όνομα του συνδέσμου στην Ελλάδα , ο οποίος αποτελείται από πολλές ομάδες υποστηρικτών του πολυ-αθλητικού συλλόγου Παναθηναϊκός ΑΟ. Επισήμως ιδρύθηκε στις 19 Νοεμβρίου 1966, η Θύρα 13 είναι ο παλαιότερος σύνδεσμος των οπαδών στην Ελλάδα. Η Θύρα 13 έχει μέλη από όλη την Ελλάδα και με την πάροδο των χρόνων έχει γίνει μέρος του συλλόγου, επηρεάζοντας τις αποφάσεις του συλλόγου και ακολουθώντας τον σύλλογο σε όλες τις πιθανές περιστάσεις.
Μέισον Φίνλι

Ο Μέισον Φίνλι (γεν. 7 Οκτωβρίου 1990 στο Κάνσας Σίτι) είναι Αμερικανός αθλητής του στίβου, που ειδικεύεται στο αγώνισμα της σφαιροβολίας και της δισκοβολίας.
Eldorado Gold

Η Eldorado Gold (Ελντοράντο Γκολντ) είναι καναδική εξορυκτική εταιρία μεσαίας κεφαλαιοποίησης. Κατέχει περιουσιακά στοιχεία σε Καναδά, Τουρκία, Ελλάδα, Ρουμανία, Βραζιλία & Σερβία. Οι δραστηριότητές της περιλαμβάνουν όλα τα στάδια της εξόρυξης: έρευνα, ανάπτυξη, παραγωγή & ανάληψη.

Με έδρα το Βανκούβερ του Καναδά, η Eldorado λειτουργεί σε πέντε κράτη και απασχολεί πλέον των 4.800 ατόμων διεθνώς. Λειτουργεί ως αποκεντρωμένη επιχείρηση, καθώς η πλειοψηφία των υπαλλήλων και του διοικητικού προσωπικού κατάγεται από την εκάστοτε χώρα όπου βρίσκονται τα γραφεία.

Είναι εισηγμένη στο Χρηματιστήριο του Τορόντο (TSX: ELD) και στο Χρηματιστήριο της Νέας Υόρκης (NYSE: EGO).
Παντελίτσα Θεοδούλου

Η Παντελίτσα Θεοδούλου (γεννήθηκε στις ) είναι Κύπρια αθλήτρια της ρυθμικής γυμναστικής. Έχει εκπροσωπήσει τη χώρα σε διεθνείς διαγωνισμούς. Αγωνίστηκε σε παγκόσμια πρωταθλήματα όπως το παγκόσμιο πρωτάθλημα ρυθμικής γυμναστικής του 2013. Το 2014, αγωνίστηκε στους Αγώνες της Κοινοπολιτείας 2014, όπου τερμάτισε 4η στον ατομικό διαγωνισμό.
Φαζάλ Χακ Χαλικυάρ

Ο Φαζάλ Χακ Χαλικυάρ (1934 – 16 Ιουλίου 2004) ήταν Αφγανός πολιτικός, ο οποίος διετέλεσε Πρόεδρος του Συμβουλίου Υπουργών της Δημοκρατίας του Αφγανιστάν για σύντομο διάστημα. 

Διετέλεσε υπουργός οικονομικών κατά τη διακυβέρνηση του Μοχάμεντ Νταούντ Χαν. Διορίστηκε πρόεδρος του Συμβουλίου Υπουργών κατά την περίοδο της κυβέρνησης του Προέδρου Μοχαμάντ Νατζιμπουλάχ. Για πρώτη φορά από το 1978, διεξήχθη ελεύθερος κοινοβουλευτικός διάλογος για την επιλογή του προέδρου του Συμβουλίου Υπουργών. Στις 21 Μαΐου 1989, ο Χαλικυάρ, ο οποίος ήταν μη κομματικό μέλος, επελέγη στη θέση αυτή. Αντικατέστησε τον σκληροπυρηνικό Κεστμάντ. Το υπουργικό συμβούλιο του Χαλικυάρ διατήρησε σημαντικά μέλη του Λαϊκού Δημοκρατικού Κόμματος του Αφγανιστάν σε όλες τις κύριες θέσεις ασφαλείας. 

Κατά το τέλος του Μαΐου 1990, μια λογιά τζιργκά (εθνοσυνέλευση) συγκλήθηκε στην Καμπούλ, με σκοπό την επικύρωση των συνταγματικών τροποποιήσεων που εξασφάλιζαν την ύπαρξη πολλαπλών πολιτικών κομμάτων, τερματίζοντας το μονοπώλιο του Λαϊκού Δημοκρατικού Κόμματος και του Εθνικού Μετώπου στην εκτελεστική εξουσία. Στις 11 Δεκεμβρίου 1990, ο Πρόεδρος Νατζιμπουλάχ ίδρυσε μια "Εθνική Επιτροπή για την Εκκαθάριση των Ναρκών και των μη Εκραγέντων Πυρομαχικών από τις εκτάσεις της Δημοκρατίας του Αφγανιστάν" υπό την προεδρία του Χαλικυάρ. 

Ένα σχέδιο μεσολάβησης της Μόσχας ζητούσε την αποχώρηση του Νατζιμπουλάχ και την αντικατάστασή του από τον Χαλικυάρ, ο οποίος θα διατελούσε μεταβατικός διοικητικός ηγέτης έως ότου εκλεγεί μία νέα κυβέρνηση. Τον Οκτώβριο ο Μουτζαντιντί επαίνεσε την κυβέρνηση του Χαλικυάρ και ανέφερε ότι θα συσκεπτόταν με τους πιο ριζοσπάστες συντρόφους του μουτζαχεντίν για τον διαμοιρασμό της εξουσίας με αυτόν σε μια μεταβατική κυβέρνηση. 

Στη συνέχεια αποχώρησε από αυτή την άποψη εξαιτίας πίεσης από σκληροπυρηνικούς μουτζαχεντίν. Οι μουτζαχεντίν ανέφεραν ότι η σχέση του με τον Νατζιμπουλάχ τον κάνει μη αποδεκτό για οποιονδήποτε συμβιβασμό. Πέθανε στην Ολλανδία σε ηλικία 70 ετών, στις 16 Ιουλίου 2004.
Πασοκοποίηση

Η πτώση του [[Πανελλήνιο Σοσιαλιστικό Κίνημα|ΠΑΣΟΚ]] το 2010 δημιούργησε τον διεθνή όρο «πασοκοποίηση» ("pasokification")
Με τον όρο Πασοκοποίηση (διεθνώς "Pasokification") περιγράφεται η μείωση της εκλογικής επιρροής των σοσιαλδημοκρατικών κομμάτων στην Δυτική Ευρώπη κατά τη δεκαετία του 2010 και η ταυτόχρονη ανάδυση εθνικιστικών, αριστερών ή δεξιών εναλλακτικών. 

Ο όρος προέρχεται από το ΠΑΣΟΚ του οποίου η εκλογική δύναμη έπεσε από το 44% στις εθνικές εκλογές του 2009 στο 5% το 2015 εξαιτίας του χειρισμού της κρίσης του ελληνικού δημοσίου χρέους. Στο ίδιο διάστημα, ο ΣΥ.ΡΙΖ.Α. παρουσίασε αύξηση του εκλογικού ποσοστού και της επιρροής του. Έκτοτε ο όρος χρησιμοποιήθηκε σε παρόμοιες μειώσεις που υπέστησαν πολλά άλλα σοσιαλδημοκρατικά κόμματα.
Σέλεϊ Ντιβάλ

Η Σέλεϊ Ντιβάλ ("Shelley Duvall", 7 Ιουλίου 1949) είναι Αμερικανίδα πρώην ηθοποιός, παραγωγός, συγγραφέας και τραγουδίστρια. Κατά τη διάρκεια της καριέρας της, η Ντιβάλ έλαβε εξαιρετικές κριτικές για την ερμηνεία εκκεντρικών χαρακτήρων.

Η Ντιβάλ ξεκίνησε την καριέρα της σε διάφορες ταινίες του Ρόμπερτ Όλτμαν στη δεκαετία του '70, όπως οι: "Brewster McCloud" (1970), "Η Έντιμος Κυρία και ο Χαρτοπαίκτης" (1971), "Thieves Like Us" (1974), "Nashville" (1975) και "3 γυναίκες", για την οποία κέρδισε το βραβείο Γυναικείου ρόλου στο φεστιβάλ των Καννών και μία υποψηφιότητα για το βραβείο BAFTA καλύτερης ηθοποιού.

Έπαιξε έναν δεύτερο ρόλο στην ταινία "Ο Νευρικός Εραστής" (1977), πριν πρωταγωνιστήσει στις ταινίες "Popeye" (1980) και "Η Λάμψη" (1980). Αργότερα, η Ντιβάλ εμφανίστηκε στις ταινίες: "Υπέροχοι ληστές και τα κουλουβάχατα της ιστορίας" (1981), "Frankenweenie" (1984), "Roxanne" (1987) και "Το πορτρέτο μιας κυρίας" (1996). Επίσης, έλαβε υποψηφιότητα για Emmy ως παραγωγός για το "Shelley Duvall's Faerie Tale Theatre", στο οποίο ήταν επίσης αφηγήτρια και πρωταγωνίστρια, και για άλλες σειρές για παιδιά. Η πιο πρόσφατη ερμηνεία της Ντιβάλ ήταν στο "Manna from Heaven" (2002).
Κύριλλος Οικονομόπουλος

Ο Κύριλλος Οικονομόπουλος (1930, Κρήτου Μαρόττου, Πάφου – 18 Νοεμβρίου 2012) ήταν Ελληνορθόδοξος επίσκοπος της Ζιμπάμπουε για την διετία 2001-2002.

Αποφοίτησε από την Θεολογική Σχολή του Πανεπιστημίου Αθηνών το 1965. Χειροτονήθηκε διάκονος το 1949 και ιερέας το 1965.

Από τις 14 Μαρτίου 2003 κατείχε τον τίτλο του Μητροπολίτη της Ναύκρατις. Λίγο αργότερα, επέστρεψε στην Πάφο και εργάστηκε στη Μητροπολιτική Περιοχή της Πάφου.

Ο μητροπολίτης Κύριλλος αρρώστησε και νοσηλεύτηκε για ένα μήνα στην Μονάδα Εντατικής θεραπείας του Γενικού Νοσοκομείου Λεμεσού, όπου πέθανε στις 18 Νοεμβρίου 2012.
Κατερίνα Ταμπάσνικ

Η Κατερίνα Ταμπάσνικ (γεν. 15 Ιουνίου 1994) είναι Ουκρανή αθλήτρια του στίβου που ειδικεύεται στο άλμα εις ύψος, ενώ παλιά και στο έπταθλο.
Κίνημα Βουλγαρία για τους Πολίτες

Το Κίνημα Βουλγαρία για τους Πολίτες () είναι πολιτικό κόμμα στη Βουλγαρία. Το κόμμα ιδρύθηκε από τον πρώην ευρωπαίο Επίτροπο και μέλος του Εθνικού Κινήματος για τη Σταθερότητα και τη Πρόοδο Μεγκλένα Κούνεβα στις 1 Ιουλίου 2012. Η Κούνεβα υπηρέτησε ως η επικεφαλής του κόμματος μέχρι το 2017. 

Σημερινός επικεφαλής είναι ο Ντιμιτάρ Ντέλτσεφ. Δεν εκπροσωπείται από κάποιον βουλευτή στο Βουλγαρικό Κοινοβούλιο, αλλά ούτε και στην Ευρωβουλή. Στις εκλογές του 2013 τερμάτισε έκτο, λαμβάνοντας 115.190 ψήφους (το 3.25% των ψήφων), αλλά απέτυχε να μπει στο κοινοβούλιο.
Δήμος Σαράι

Ο Δήμος Σαράι ( , ) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία. Σαράι ονομάζεται επίσης το χωριό στο οποίο βρίσκεται η έδρα του Δήμου Σαράι.
Κομμουνιστικό Πανεπιστήμιο Εθνικών Μειονοτήτων Δύσης

Το Κομμουνιστικό Πανεπιστήμιο Εθνικών Μειονοτήτων Δύσης ή KUNMZ (ρωσική γλώσσα: Коммунистический университет национальных меншинств запада (КУНМЗ), Kommunistichesky Universitet Natcionalnykh Menshinstv Zapada), γνωστό επίσης ως Πανεπιστήμιο της Δύσης, ιδρύθηκε τον Νοέμβριο του 1921 στη Μόσχα από την Κομμουνιστική Διεθνή (Κομιντέρν), ως πυρήνας εκπαίδευσης κομμουνιστικών στελεχών, προορισμένων να αποτελέσουν τα ηγετικά στελέχη των ανά τον κόσμο κομμουνιστικών κομμάτων.
Ημέρα της Ευρώπης

Η Ημέρα της Ευρώπης είναι το όνομα δύο ετήσιων ημερών για την Ευρώπη. Εορτάζεται στις 5 Μαΐου από το Συμβούλιο της Ευρώπης και στις 9 Μαΐου από την Ευρωπαϊκή Ένωση, η οποία αναγνωρίζει την ειρήνη και την ευημερία στην Ευρώπη που έχει κατορθωθεί από τότε που σχηματίστηκαν. 

Η πρώτη αναγνώριση για την Ημέρα της Ευρώπης από το Συμβούλιο της Ευρώπης εισήχθη το 1964. Το 2003, η Ουκρανία την καθιέρωσε ως δημόσια αργία. Εορτάζεται το τρίτο Σάββατο του Μαΐου. Αργότερα, η Ευρωπαϊκή Ένωση άρχισε την δική της Ευρωπαϊκή Μέρα σε ανάμνηση της Διακήρυξης Σουμάν του 1950. Έτσι ορισμένοι την αποκαλούν και ως "Ημέρα Σουμάν". Η Σημαία της Ευρώπης αποτελεί μέρος των εορτασμών και στις δύο ημέρες.
Αντρ-ε-Λουάρ

Η Αντρ-ε-Λουάρ (γαλλικά: "Indre-et-Loire") είναι νομός της κεντροδυτικής Γαλλίας στη διοικητική περιοχή Σαντρ-Βαλ ντε Λουάρ. Το όνομά του προέρχεται από τα δύο κύρια ποτάμια που τον διασχίζουν, τον Αντρ και τον Λίγηρα. Το INSEE και το Ταχυδρομείο του αποδίδουν τον κωδικό 37. Ο νομός αντιστοιχεί περίπου στην πρώην επαρχία Τουραίν.

Το 2016, είχε πληθυσμό 606.223 κατοίκους. Πρωτεύουσα του νομού είναι η Τουρ, που βρίσκεται σε 237 χιλιόμετρα απόσταση νοτιοδυτικά του Παρισιού, και υπο-νομαρχίες οι Σινόν και Λος. 

Ο νομός είναι δημοφιλής τουριστικός προορισμός για τα πολυάριθμα κάστρα, που είναι γνωστά ως κάστρα της κοιλάδας του Λίγηρα.
Κατάληψη της Ιόππης

Η Κατάληψη της Ιόππης είναι αρχαία αιγυπτιακή ιστορία που περιγράφει την κατάκτηση της χαναανιτικής πόλης Ιόππης (Γιάφα) από τον Τζιχούτη, στρατηγό του Τούθμωση Γ'. Αντίγραφο του κειμένου σώζεται στον Πάπυρο Harris 500 του Βρετανικού Μουσείου.
Αμπντουλά Αλίς

Ο Αλίσεφ Γαμπντουλατσάν Γαμπντελμπάρι ουλί (προφέρεται [aˈliʃəf ɣʌbduˌlaˈʑan ɣæbˌdelbaˈrɯɪ uˈlɯ], ταταρικό κυριλλικό αλφάβητο: Алишев Габдуллаҗан Габделбари улы; , Αλίσεφ Γκαμπντουλαζιάν Γκαμπντουλμπαρίγιεβιτς), περισσότερο γνωστός με το όνομα Αμπντουλά Αλίς ([ʌbduˈla aˈliʃ], Κυριλλικό: Абдулла Алиш, μεταγραφή στο λατινικό αλφάβητο: Abdulla Aliş) ήταν Σοβιετικός τάταρος ποιητής, θεατρικός συγγραφέας, συγγραφέας και αγωνιστής της αντίστασης. Έγραψε κυρίως μυθιστορήματα παιδικής λογοτεχνίας, όπως τα αξιοσημείωτα έργα "Ντουλκινάρ" ("Τα Κύματα", 1934), "Αντ" ("Ο Όρκος", 1935), "Μινέμ αμπί" ("Ο Αδερφός μου", 1940), καθώς και παραμύθια που εκδόθηκαν με την συλλογή "Ana äkiätläre" ("Τα παραμύθια της μητέρας", 1941). Έγραψε επίσης πολλά κομμάτια για θέατρα μαριονετών, με πιο γνωστό το "Σερτοτμάς ουρντάκ (Sertotmas ürdäk, Η Μαρτυρημένη Πάπια").

Ο Αλίς γεννήθηκε στις 15 Σεπτεμβρίου 1908, στο Καγιούκι του κυβερνείου Καζάν της Ρωσικής Αυτοκρατορίας. Εκτός από το γράψιμο, ο Αλίς πέρασε τα πρώτα του χρόνια δουλεύοντας στην κατασκευή και τη βελτίωση ενός σταθμού παραγωγής ηλεκτρικού ρεύματος στην πόλη Μενζελίνσκ στις ακτές των λιμνών Καμπάν. Από το 1933 εργάστηκε ως επαγγελματίας δημοσιογράφος και γραμματέας του περιοδικού νέων "Πιονέρ κελεμέ". Το 1941, διορίστηκε Αρχισυντάκτης της Ταταρικής Επιτροπής Ραδιοφώνου.

Το 1941, ο Αλίς εντάχθηκε στον Κόκκινο Στρατό και πολέμησε στο Β΄ Παγκόσμιο Πόλεμο. Την ίδια χρονιά, ο Αλίς συνελήφθη από τη Βέρμαχτ, κοντά στην πόλη του Μπριάνσκ. Εκεί γνώρισε τον αγωνιστή της αντίστασης και ένας από τους πιο φημισμένους τάταρους ποιητές, τον Μουσά Τζαλίλ. Και οι δύο τους μπήκαν αργότερα στην λεγεώνα Ιντέλ-Ουράλ. Ενώ βρίσκονταν στη φυλακή, σχημάτισαν μια υπόγεια αντίσταση ομάδα για να αντισταθούν ενάντια στους Ναζί. Τα σχέδιά τους αργότερα ανακαλύφθηκαν και οι δύο άνδρες αποκεφαλίστηκαν στη φυλακή του Πλέτσενζε του Βερολίνου. Εκτελέστηκε στις 25 Αυγούστου 1944, λίγες μέρες πριν κλείσει τα 36 του χρόνια.
Ευρωπαϊκός Οργανισμός για την Ασφάλεια και την Υγεία στην Εργασία

Ο Ευρωπαϊκός Οργανισμός για την Ασφάλεια και την Υγεία στην Εργασία (σύντμηση: EU-OSHA) είναι αποκεντρωμένος οργανισμός της Ευρωπαϊκής Ένωσης με καθήκον του τη συλλογή, την ανάλυση και την παροχή των σχετικών πληροφοριών ώστε να εξυπηρετούνται οι ανάγκες των ενδιαφερόμενων για θέματα ασφάλειας και υγείας στην εργασία. Συστάθηκε το 1994 με τον Κανονισμό (ΕΚ) αριθ. 2062/94 του Συμβουλίου της 18ης Ιουλίου 1994, και έχει την έδρα του στο Μπιλμπάο Ισπανίας, όπου στελεχώνεται από προσωπικό καταρτισμένο στην επαγγελματική ασφάλεια και υγεία, και ειδικούς στις επικοινωνίες και την διοίκηση. Επί του παρόντος Διευθύντρια του οργανισμού είναι η Δρ Κρίστα Σεντλάτσεκ η οποία διαδέχθηκε τον Δρ Τζούκα Τακάλα τον Σεπτέμβριο του 2011.

Ο EU-OSHA συλλέγει, αναλύει και παρέχει πληροφορίες σχετικές με την επαγγελματική ασφάλεια και υγεία σε όλη την ΕΕ και συμβάλλει στην ανάπτυξη μιας βάσης τεκμηρίων, την οποία μπορούν να χρησιμοποιήσουν οι υπεύθυνοι της χάραξης πολιτικής για τη θέσπιση των μελλοντικών πολιτικών για την επαγγελματική ασφάλεια και υγεία. Ο Οργανισμός δημοσιεύει ένα μηνιαίο ενημερωτικό δελτίο, το OSHmail, που παρουσιάζει τις εμπεριστατωμένες μελέτες και λεπτομερείς εκθέσεις ενδιαφέροντος.

Ο EU-OSHA λειτουργεί μέσω των διαφορετικών δικτύων που καλύπτουν την ΕΕ, με τις κύριες δραστηριότητές του να διακρίνονται σε τρεις τομείς: ανάλυση και έρευνα, πρόληψη, και εκστρατείες και ευαισθητοποίηση του κοινού. Ο Οργανισμός κατέχει έναν σημαντικό ρόλο στην Ευρωπαϊκή στρατηγική για την Υγεία και την Ασφάλεια στην Εργασία (2007-12) όπως αποτυπώνεται στην Στρατηγική και το Ετήσιο Σχέδιο Διαχείρισής του.
Άλκαμο

Η Άλκαμο ("Alcamo" στα ιταλικά και "Àrcamu" στα Σιτσιλιάνικα) είναι η τέταρτη πόλη της Ιταλικής επαρχίας του Τράπανι με πληθυσμό 45.374 κατοίκους. Συνορεύει με την Μητροπολιτική πόλη του Παλέρμο και βρίσκεται σε απόσταση 50 χιλιόμετρα από το Παλέρμο και το Τράπανι. Η πόλη έχει έκταση σήμερα 130.79 τετραγωνικά χιλιόμετρα και έχει την δεύτερη μεγαλύτερη πυκνότητα στην επαρχία μετά την Έρυξ.
Ευρωπαϊκή Αρχή για την Ασφάλεια των Τροφίμων

Η Ευρωπαϊκή Αρχή για την Ασφάλεια των Τροφίμων η εν συντομία ΕΑΑΤ (Αγγλικά: European Food Safety Authority) είναι ο οργανισμός της Ευρωπαϊκής Ένωσης που παρέχει επιστημονικές συμβουλές και γνωστοποιεί τους υπάρχοντες και τους αναδυόμενους κινδύνους που συνδέονται με την τροφική αλυσίδα. Η ΕΑΑΤ συστάθηκε τον Φεβρουάριο του 2002 με έδρα την Πάρμα της Ιταλίας και είχε προϋπολογισμό το 2016 ύψους 79,5 εκ. ευρώ, ενώ το συνολικό προσωπικό της είναι 447. 

Το έργο της ΕΑΑΤ καλύπτει όλα τα θέματα που έχουν άμεσο ή έμμεσο αντίκτυπο στην ασφάλεια των τροφίμων και των ζωοτροφών, συμπεριλαμβανομένης της υγείας και της καλής μεταχείρισης των ζώων, της προστασίας και υγείας των φυτών και της διατροφής. Η ΕΑΑΤ υποστηρίζει την Ευρωπαϊκή Επιτροπή, το Ευρωπαϊκό Κοινοβούλιο και τα κράτη μέλη της Ευρωπαϊκής Ένωσης να λαμβάνουν αποτελεσματικές και έγκαιρες αποφάσεις διαχείρισης κινδύνου που να διασφαλίζουν την προστασία της υγείας των Ευρωπαίων καταναλωτών και την ασφάλεια της αλυσίδας τροφίμων και ζωοτροφών.

== Παραπομπές ==
Νικόλαος Ζέρβας

Ο Νικόλαος Ζέρβας (1800 - 1869) ήταν Έλληνας επαναστάτης και αρχιστράτηγος της Επανάστασης του 1821.
ΚΝ Σαντ Αντρέου

Η ΚΝ Σαντ Αντρέου (ισπανικά: "Club Natació Sant Andreu", "CN Sant Andreu") είναι ισπανικός σύλλογος με έδρα το Σαντ Αντρέου ντε Παλόμαρ της Βαρκελώνης. Ιδρύθηκε το 1971 και διατηρεί τμήματα ανταγωνιστικής κολύμβησης, υδατοσφαίρισης ανδρών και γυναικών, αντισφαίρισης, τριάθλου, τοιχοσφαίρισης και ποδοσφαίρου σάλας.

Η κολύμβηση και η υδατοσφαίριση είναι τα πιο δημοφιλή αθλήματα του συλλόγου. Το ανδρικό τμήμα υδατοσφαίρισης έχει κατακτήσει 1 Σούπερ Καπ Ισπανίας και ήταν φιναλίστ του Κυπέλλου Ισπανίας 3 φορές (2008, 2014, 2016). Το γυναικείο τμήμα ήταν φιναλίστ του Κυπέλλου Ισπανίας 4 φορές (2006, 2012, 2015, 2019) και του Σούπερ Καπ Ισπανίας 3 φορές (2012, 2015, 2018).
Αυτοκρατορικό Δικαστικό Επιμελητήριο

Το Αυτοκρατορικό Δικαστικό Επιμελητήριο (γερμανικά: "Reichskammergericht") ήταν θεσμός της Αγίας Ρωμαϊκής Αυτοκρατορίας. Ιδρύθηκε στις 31 Οκτωβρίου 1495, κατά τη διάρκεια της περιόδου βασιλείας του αυτοκράτορα Μαξιμιλιανού Α΄, ενώ έπαυσε να υφίσταται, ταυτόχρονα με την ίδια την Αγία Ρωμαϊκή Αυτοκρατορία, το 1806. Είχε ως αρμοδιότητα την επίλυση των διενέξεων μέσω της δικαστικής, αντί της στρατιωτικής, οδού. Ο Δικαστής του Επιμελητηρίου (γερμανικά: "Kammerrichter") οριζόταν από τον ίδιο τον Αυτοκράτορα, ενώ η επιλογή του, έως τα τέλη του 17ου αιώνα, γινόταν μέσω των πριγκίπων της Αγίας Ρωμαϊκής Αυτοκρατορίας.

Έπειτα από την ίδρυσή του, το επιμελητήριο είχε ως έδρα την Φρανκφούρτη επί του Μάιν, ενώ, στη συνέχεια, το Βορμς, το Άουγκσμπουργκ, την Νυρεμβέργη, το Ρέγκενσμπουργκ, το Σπάγιερ και το Έσσλινγκεν αμ Νέκαρ. 

Η έδρα του παρέμεινε στο Σπάγιερ από το 1527 έως την καταστροφή της πόλεως από τα γαλλικά στρατεύματα κατά τη διάρκεια του Πολέμου της Ενώσεως του Άουγκσμπουργκ (1689). Στη συνέχεια, εγκαταστάθηκε στο Βέτσλαρ, όπου και παρέμεινε έως την διάλυσή του, το 1806.

Το Αυτοκρατορικό Δικαστικό Επιμελητήριο ήταν ιδιαιτέρως γνωστό για την βραδύτητα της λήψεως των αποφάσεών του: ορισμένες διαδικασίες μεταξύ Κρατών της Αγίας Ρωμαϊκής Αυτοκρατορίας ήταν δυνατό να διαρκέσουν για αριθμό αιώνων, ενώ άλλες, κατά τη διάλυσή του, ακόμη δεν είχαν διευθετηθεί. Ωστόσο, κατεδήχθη πως η αιτία της συγκεκριμένης βραδύτητας, στις περισσότερες εκ των περιπτώσεων, ήταν η έλλειψη ενδιαφέροντος εκ μέρους των εμπλεκόμενων πλευρών, ενώ, επίσης, πως ήταν δυνατό να εκδώσει δικαστικές αποφάσεις και εντός χρονικού διαστήματος ολίγων ημερών.

Το ζήτημα των συγκρούσεων αρμοδιοτήτων μεταξύ του Αυτοκρατορικού Δικαστικού Επιμελητηρίου και του Αυλικού Συμβουλίου, το οποίο, επίσης, διατελούσε δικαστικό ρόλο, δεν επιλύθηκε παρά μόνον το 1648, μέσω της Συνθήκης της Βεστφαλίας, σύμφωνα με την οποία η καθεμία εκ των συγκεκριμένων αρχών θα ασχολείτο με τις υποθέσεις για την επίλυση των οποίων θα ήταν η πρώτη η οποία θα καλείτο.
Κυριακούλης Αργυροκαστρίτης

O Κυριακούλης Αργυροκαστρίτης (-1828) γνωστός και ως Κυριακούλης Πολυχρόνης ήταν Έλληνας αγωνιστής της Ελληνικής Επανάστασης του 1821.
Ευρωπαϊκό Κέντρο Παρακολούθησης Ναρκωτικών και Τοξικομανίας

Το Ευρωπαϊκό Κέντρο Παρακολούθησης Ναρκωτικών και Τοξικομανίας (σύντμηση: ΕΚΠΝΤ) είναι μία υπηρεσία της Ευρωπαϊκής Ένωσης που ιδρύθηκε το 1993 και έχει την έδρα της στη Λισαβόνα Πορτογαλίας. Το ΕΚΠΝΤ επιδιώκει να είναι το «σημείο αναφοράς» για την χρήση ναρκωτικών στα κράτη μέλη της Ευρωπαϊκής Ένωσης, και να παρέχει «αληθείς, αντικειμενικές, αξιόπιστες και συγκρίσιμες πληροφορίες» για την χρήση ναρκωτικών, την τοξικομανία και τα νοσήματα με τα οποία συνδέονται, όπως την ηπατίτιδα, το HIV/AIDS και τη φυματίωση.

Μολονότι η δικαιοδοσία του ΕΚΠΝΤ καλύπτει κύρια την Ευρώπη, διαθέτει συνεργάτες, επιστήμονες και πολιτικούς σε ολόκληρο τον κόσμο.
Καστελβετράνο

Η Καστελβετράνο ("Castelvetrano" στα ιταλικά και "Castiḍḍuvitranu" στα Σιτσιλιάνικα) είναι η πέμπτη πόλη της Ιταλικής επαρχίας του Τράπανι, μέσα στα όρια του βρίσκεται ο αρχαιολογικός χώρος Σελινούντας Σικελίας. Η πρώτη καταγραφή για την Καστελβετράνο παρουσιάζεται τον 12ο αιώνα, η εκκλησία του Αγίου Ιωάννη έξω από τα τείχη της πόλης ιδρύθηκε το 1412, η οικονομία της στηρίζεται στα αμπέλια και τους ελαιώνες. 

Το κέντρο του Καστελβετράνο αποτελείται από τρεις ευθυγραμμισμένες πλατείες με πολλά μνημεία στην ευρύτερη περιοχή, η Τσίεζα Μάντρε χρονολογείται τον 16ο αιώνα. Κοντά στην εκκλησία υπάρχει το Καθαρτήριο που οικοδομήθηκε την περίοδο 1624 - 1664 και η πρόσοψη του είναι γεμάτη αγάλματα. Ο φιλόσοφος Τζιοβάνι Τζεντίλε είναι γεννημένος στην Καστελβετράνο και ένα τοπικό σχολείο έχει το όνομα του.
Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών

Ο Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών (ENISA) είναι ένας οργανισμός της Ευρωπαϊκής Ένωσης που συστάθηκε το 2004 με τον Ευρωπαϊκό Κανονισμό αριθ. 460/2004 και λειτουργεί από την 1η Σεπτεμβρίου 2005. Η έδρα του βρίσκεται στο Ηράκλειο, στην Ελλάδα ενώ διαθέτει και γραφείο διασύνδεσης στην Αθήνα, επί της οδού Βασ. Σοφίας 1 στο Μαρούσι. Η αποστολή του οργανισμού είναι να συµβάλλει σε ένα υψηλό επίπεδο ασφάλειας δικτύων και πληροφοριών εντός της Ένωσης και να διαπλάθει αντίληψη για την ασφάλεια δικτύων και πληροφοριών προς όφελος των πολιτών, των καταναλωτών, των επιχειρήσεων και των οργανισµών του δηµόσιου τοµέα στην Ευρωπαϊκή Ένωση, συµβάλλοντας έτσι στην οµαλή λειτουργία της εσωτερικής αγοράς. Με τον Κανονισμό αριθ. 526/2013 του Συμβουλίου της ΕΕ εισήχθηκαν τροποποιήσεις στον τρόπο λειτουργίας και την οργάνωση του οργανισμού.
Deutz AG

Η Deutz AG είναι κατασκευαστής κινητήρων εσωτερικής καύσης, με έδρα το Porz, Κολωνία, Γερμανία .
Γιάκομπ Γιόνας Μπιέρνσταλ

Ο Γιάκομπ Γιόνας Μπιέρνσταλ (σουηδικά:"Jakob Jonas Björnståhl," 23 Ιανουαρίου 1731, Ρόταρμπο - 11 Ιουλίου 1779, Θεσσαλονίκη ), ήταν Σουηδός ανατολιστής και φιλόλογος από το Πανεπιστήμιο Λουντ Ήταν συλλέκτης χειρογράφων (minuscule 901, minuscule 902 και minuscule 1852).
Αρνάκιγια

Το Αρνάκιγια (, ) είναι ένα χωριό στα Σκόπια, στη Βόρεια Μακεδονία. Βρίσκεται στον
Παναγιώτης Τσάκος

Ο Παναγιώτης Τσάκος είναι Έλληνας εφοπλιστής και επιχειρηματίας. Γεννήθηκε στα Καρδάμυλα της Χίου το 1936. Είναι καπετάνιος και ιδρυτής του φιλανθρωπικού ιδρύματος "Μαρία Τσάκος". Είναι παντρεμένος με την Ειρήνη Σάρογλου-Τσάκου και είναι πατέρας του Νικόλαου Τσάκου.
Διεθνές Πανεπιστήμιο Λένιν

Το Διεθνές Πανεπιστήμιο Λένιν ή Διεθνής Λενινιστική Σχολή MLS (ρωσική γλώσσα: Mezhdunarodnagia Leninskaia Shkola), ιδρύθηκε τον Μάιο του 1926 στη Μόσχα από την Κομμουνιστική Διεθνή (Κομιντέρν), ως τρίτο κομματικό ίδρυμα για την περαιτέρω εκπαίδευση στελεχών, προορισμένων να αποτελέσουν τα ηγετικά στελέχη των ανά τον κόσμο κομμουνιστικών κομμάτων.
Intershop

δεξιά|μικρογραφία|200x200εσ|Λογότυπο
Το "Intershop" στο σιδηροδρομικό σταθμό Φριντριχστράσε, ο οποίος προσεγγιζόταν από το [[Δυτικό Βερολίνο]]. Φωτογραφήθηκε κοντά στο 1990. Μόνο αυτό το κατάστημα είχε παράθυρα. Εδώ διακρίνονται και ανατολικογερμανικά βιβλία, τα οποία δεν πωλούνταν σε κανονικά καταστήματα της αλυσίδας.
Τα Intershop ήταν κρατική αλυσίδα καταστημάτων λιανικής πώλησης στην Λαϊκή Δημοκρατία της Γερμανίας, στην οποία μπορούσαν να χρησιμοποιηθούν μόνο σκληρά νομίσματα (και αργότερα "Forumscheck") για την αγορά προϊόντων υψηλής ποιότητας. Το ανατολικογερμανικό μάρκο δεν ήταν αποδεκτό ως μέσο πληρωμής. Τα Intershop αρχικά ήταν προσανατολισμένα προς τους επισκέπτες από δυτικές χώρες, ενώ αργότερα έγινε τα καταστήματα στα οποία οι Ανατολικογερμανοί μπορούσαν να αγοράσουν δυσεύρετα προϊόντα. Μια ακούσια συνέπεια ήταν ότι οι απλοί Ανατολικογερμανοί μπορούσαν να πάρουν μια γεύση για τα αγαθά που διατίθενται στην Δύση, τα οποία θα μπορούσαν να συγκρίνουν με το περιορισμένο αριθμό προϊόντων που ήταν διαθέσιμα στη δική τους χώρα.
Τέοντορ Φοντάνε

Ο Χάινριχ Τέοντορ Φοντάνε ("Heinrich Theodor Fontane", 30 Δεκεμβρίου 1819 - 20 Σεπτεμβρίου 1898) ήταν Γερμανός συγγραφέας. Θεωρείται ο λογοτεχνικός εκπρόσωπος της Πρωσίας και ο σημαντικότερος Γερμανός εκπρόσωπος του ρεαλισμού.
Δήμος Γκιόρτσε Πέτροφ

Ο Δήμος Γκιόρτσε Πέτροφ () είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.
Γαλιασγάρ Καμάλ

Ο Γαλιασγάρ Γαλιακμπάρ ουλί Καμαλετντίνοφ (, συναντάται και με τη μορφή Γαλιασγάρ Καμάλ ( [ɣæˌliæsˈɣær kʌˈmɑl], , "Galiaskar Kamal", 6 Ιανουαρίου 1879 - 8 Ιουλίου 1933) ήταν τάταρος συγγραφέας, δραματουργός και θεατρικός συγγραφέας. Το Ταταρικό Ακαδημαϊκό Θέατρο Γαλιασκάρ Καμάλ έχει ονομαστεί προς τιμήν του.
Μουσείο Κοσμοναυτικής

Το Μουσείο Κοσμοναυτικής (ρωσ. Музей космонавтики), γνωστό και ως Μουσείο Αστροναυτικής (στην αγγλική ονομασία του, "Museum of Astronautics") ή και Μουσείο Εξερευνήσεως του Διαστήματος, είναι μουσείο στη Μόσχα αφιερωμένο στην εξερεύνηση του διαστήματος. Βρίσκεται στο εσωτερικό της βάσεως του Μνημείου των Κατακτητών του Διαστήματος, βορειοανατολικά του κέντρου της πόλεως.
Το μουσείο περιέχει ευρεία ποικιλία σοβιετικών και ρωσικών εκθεμάτων που σχετίζονται με τις διαστημικές αποστολές και τη διαστημική τεχνολογία, αλλά και την ιστορία της αεροπορίας, την αστρονομία και την επίδραση της διαστημικής εποποιίας στις καλές τέχνες. Σύμφωνα με τις πληροφορίες του ρωσικού οργανισμού τουρισμού, η συλλογή του Μουσείου περιέχει περίπου 85 χιλιάδες διαφορετικά εκθέματα και το επισκέπτονται περίπου 300 χιλιάδες επισκέπτες ετησίως.
Magirus Deutz

μικρογραφία|456x456εσ

Η Magirus GmbH είναι κατασκευαστής φορτηγών που εδρεύει στο Ουλμ της Γερμανίας και ιδρύθηκε από τον Conrad Dietrich Magirus (1824-1895). Η μητρική εταιρεία ήταν η Klöckner Humboldt Deutz AG, κατασκευαστής των γνωστών κινητήρων Deutz, οπότε η μάρκα που χρησιμοποιούταν ήταν ο Magirus Deutz και για λίγο η Klöckner. Το λογότυπο της Magirus Deutz ήταν ένα στυλιζαρισμένο Μ με ένα απότομο, μακρύ κεντρικό σημείο που αντιπροσωπεύει την στροφή του καθεδρικού ναού της Ουλμ . 

Η εταιρεία ξεκίνησε την κατασκευή πυροσβεστικών οχημάτων το 1866. Στα τέλη της δεκαετίας του 1910 ξεκίνησε την παραγωγή φορτηγών και λεωφορείων. Αυτά τα οχήματα ανέπτυξαν φήμη για υψηλά πρότυπα μηχανικής, ικανά να λειτουργούν υπό τις πιο δύσκολες συνθήκες. Η εταιρεία εφεέρε επίσης τη σκάλια περιστρεφόμενης πλατφόρμας, και η "Magirus Leiter", γρήγορα έγινε βασικό στοιχείο του εξοπλισμού της πυροσβεστικής σε όλο τον κόσμο. 

Το 1975, η Magirus έγινε μέρος της Iveco, η οποία συνέχισε την παραγωγή κάποιων φορτηγών Magirus για λίγο, υπό την επωνυμία "Iveco Magirus", πριν την εγκαταλείψει τελείως στις περισσότερες χώρες. Η συνεργασία της KHD με τη Fiat έληξε απότομα και όχι αρμονικά το 1979, αφήνοντας τη Fiat ως ιδιοκτήτη της μάρκας Magirus-Deutz. Ωστόσο, τα φορτηγά της Iveco πωλήθηκαν με τη μάρκα Magirus στη Γερμανία και σε άλλες αγορές της Ευρώπης και της Μέσης Ανατολής μέχρι τα τέλη της δεκαετίας του 1980. Σήμερα, η μάρκα Magirus χρησιμοποιείται μόνο για το τμήμα εξοπλισμού της εταιρείας πυρόσβεσης, όχι για όλο το στόλο των μεταχειρισμένων φορτηγών. 

Τα περισσότερα φορτηγά από το Magirus ήταν επίσης γνωστά ως Magirus-Deutz επειδή ο αερόψυκτος κινητήρας τους προήλθε από το εργοστάσιο της Deutz AG. Αυτοί οι κινητήρες εξακολουθούν να πωλούνται για γεωργική και ναυτική χρήση. 

Η Iveco Magirus είναι ένας από τους κορυφαίους κατασκευαστές εξοπλισμού πυρόσβεσης. Οι βάσεις για τη γραμμή των πυροσβεστικών φορτηγών είναι κυρίως τα σχέδια και οι μηχανές της Iveco, αλλά μερικές φορές οι πλατφόρμες από άλλους κατασκευαστές φορτηγών χρησιμεύουν ως βάση για εξειδικευμένες ή εξατομικευμένες διατάξεις πυροσβεστικού εξοπλισμού. Με την πλατφόρμα της Magirus, η Iveco Magirus είναι ο μοναδικός παγκόσμιος ηγέτης στις πωλήσεις.
Οργανισμός της Ευρωπαϊκής Ένωσης για την κατάρτιση στον τομέα της επιβολής του νόμου

Η Ευρωπαϊκή Αστυνομική Ακαδημία (CEPOL), ή Οργανισμός της Ευρωπαϊκής Ένωσης για την κατάρτιση στον τομέα της επιβολής του νόμου (αγγλικά: European Union Agency for Law Enforcement Training) είναι ένας οργανισμός της Ευρωπαϊκής Ένωσης που προορίζεται για την κατάρτιση αστυνομικών και άλλων αξιωματούχων σε θέματα επιβολής του νόμου, του ευρωπαϊκού και διεθνούς δικαίου. Το ίδρυμα ιδρύθηκε το 2000 και έχει την έδρα του στη Βουδαπέστη Ουγγαρίας. Από την 1η Ιουλίου 2016 λειτουργεί με νέα νομική σύμβαση.

Σκοπός του CEPOL είναι να συμβάλλει στην εκπαίδευση των ανώτερων στελεχών των αστυνομιών των κρατών μελών, βελτιστοποιώντας τη συνεργασία ανάμεσα στις διάφορες συνιστώσες του. Στηρίζει και αναπτύσσει μια ευρωπαϊκή προσέγγιση των κυριότερων προβλημάτων που αντιμετωπίζουν τα κράτη μέλη στους τομείς της καταπολέμησης του εγκλήματος, της πρόληψης της εγκληματικότητας και της διατήρησης της δημόσιας τάξης και ασφάλειας, ιδίως όσον αφορά τις διασυνοριακές διαστάσεις των προβλημάτων αυτών.
Αμερικανικό Μουσείο Φυσικής Ιστορίας

Το Αμερικανικό Μουσείο Φυσικής Ιστορίας ("American Museum of Natural History") είναι ένα από τα μεγαλύτερα μουσεία φυσικής ιστορίας του κόσμου. Βρίσκεται απέναντι από το Σέντραλ Παρκ, στο Άπερ Γουέστ Σάιντ του Μανχάταν, στη Νέα Υόρκη. Το συγκρότημα του μουσείου αποτελείται από 28 ενωμένα μεταξύ τους κτήρια, που στεγάζουν 45 αίθουσες μόνιμων εκθεμάτων, ένα πλανητάριο και μία βιβλιοθήκη. Οι συλλογές του περιέχουν περισσότερα από 33 εκατομμύρια δείγματα φυτών, ζώων, απολιθωμάτων, ορυκτών και πετρωμάτων, μετεωριτών, ανθρώπινων οστών, αλλά και ανθρώπινων πολιτισμικών τέχνεργων. Από αυτά μόνο ένα μικρό μέρος μπορεί να εκτίθεται σε κάθε δεδομένη στιγμή, στα περισσότερα από 190.000 τετραγωνικά μέτρα των χώρων του. Το μουσείο απασχολεί μόνιμο επιστημονικό προσωπικό 225 ανθρώπων, χρηματοδοτεί περισσότερες από 120 ειδικές αποστολές έρευνας πεδίου κάθε έτος και έχει περίπου 5 εκατομμύρια επισκέπτες κάθε χρόνο, κάτι που το καθιστά το δωδέκατο περίπου σε αριθμό επισκεπτών μουσείο οποιουδήποτε είδους στον κόσμο.

Μόνη αποστολή του Μουσείου κατά το καταστατικό του είναι «Να δημιουργεί, να παρουσιάζει και να διαδίδει (μέσα από επιστημονική έρευνα και επιμόρφωση) γνώσεις για τους ανθρώπινους πολιτισμούς, τον φυσικό κόσμο και το Σύμπαν.» Το Αμερικανικό Μουσείο Φυσικής Ιστορίας δεν πρέπει να συγχέεται με το Εθνικό Μουσείο Φυσικής Ιστορίας, που βρίσκεται στην πρωτεύουσα των ΗΠΑ Ουάσινγκτον.
Μεταφραστικό Κέντρο των Οργάνων της Ευρωπαϊκής Ένωσης

Το Μεταφραστικό Κέντρο των Οργάνων της Ευρωπαϊκής Ένωσης (CdT) είναι ένας οργανισμός της ΕΕ που ιδρύθηκε το 1994 με τον κανονισμό (ΕΚ) αριθ. 2965/94 του Συμβουλίου, και έχει την έδρα του στην πόλη Λουξεμβούργο της ομώνυμης χώρας. Αποστολή του Κέντρου αποτελεί η παροχή στα όργανα της ΕΕ, καθώς και σε κάθε θεσμικό όργανο και οργανισμό της ΕΕ που προσφεύγει στις υπηρεσίες του, των μεταφραστικών υπηρεσιών που είναι αναγκαίες για τις δραστηριότητές τους.

Το Κέντρο συμμετέχει στις εργασίες της διοργανικής επιτροπής μετάφρασης, αναβαθμίζοντας τις ρυθμίσεις για τη συνεργασία με τους οργανισμούς και τα θεσμικά όργανα και ανταλάσσοντας ορθές πρακτικές και μέσα στον τομέα των μεταφράσεων με τις υπόλοιπες μεταφραστικές υπηρεσίες της ΕΕ.

Το Κέντρο παρέχει τις υπηρεσίες του στις 24 επίσημες γλώσσες της ΕΕ και σε μη Ευρωπαϊκές κοινοτικές γλώσσες, στις οποίες περιλαμβάνονται πάνω από 700 γλώσσες συνολικά.
ΚΦ Πορτουένσε

Η ΚΦ Πορτουένσε ή Φλουβιάλ Πορτουένσε (πορτογαλικά: "Clube Fluvial Portuense", "CF Portuense") είναι πορτογαλικός κολυμβητικός σύλλογος με έδρα το Πόρτο. Διατηρεί τμήματα ανταγωνιστικής κολύμβησης, υδατοσφαίρισης ανδρών και γυναικών, κωπηλασίας και αθλητικού ψαρέματος.

Η Φλουβιάλ Πορτουένσε ιδρύθηκε στις 4 Νοεμβρίου του 1876 και είναι ο παλαιότερος αθλητικός σύλλογος στην πόλη του Πόρτο και ο τρίτος παλαιότερος σε όλη την Πορτογαλία. Πέντε χρόνια αργότερα (1881), ο βασιλιάς Λουδοβίκος Α΄ της Πορτογαλίας έδωσε στον σύλλογο τον τίτλο «Ρεάλ». Το 1931, ο σύλλογος αναγνωρίζεται ως οργανισμός κοινής ωφέλειας.

Η αξία του συλλόγου αναγνωρίστηκε από διαδοχικές Κυβερνήσεις που του χορήγησαν διάφορα μετάλλια της Αθλητικής Αξίας και με την ευκαιρία των εορτασμών της 125ης επετείου, το Κολιέ της Τιμής στην Αθλητική Αξία, το υψηλότερο βραβείο που απονεμήθηκε από την Πορτογαλική Κυβέρνηση σε αθλητικό σωματείο. Στις 12 Ιανουαρίου του 1923 τιμήθηκε με το Στρατιωτικό Τάγμα του Χριστού.

Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 12 Πρωταθλήματα Πορτογαλίας, 10 Κύπελλα και 10 Σούπερ Καπ. Επίσης ήταν 2 φορές φιναλίστ του Πρωταθλήματος (2009, 2014), 3 φορές του Κυπέλλου (2012, 2015, 2018) και 4 φορές του Σούπερ Καπ (2009, 2011, 2013, 2018). Το ανδρικό τμήμα έχει κερδίσει 3 Πρωταθλήματα Πορτογαλίας, 2 Κύπελλα και 2 Σούπερ Καπ. Το 2016 ήταν φιναλίστ του Κυπέλλου και του Σουπερ Καπ.

Η Φλουβιάλ έχει την έδρα της στο Rua Aleixo da Mota στο Πόρτο και στη λεωφόρο Diogo Leite στη Βίλα Νόβα ντε Γκάια, για τις δραστηριότητες που σχετίζονται με τη κωπηλασία.
Ευρωπαϊκό Κέντρο για την Ανάπτυξη της Επαγγελματικής Κατάρτισης

Το Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) αποτελεί οργανισμό της Ευρωπαϊκής Ένωσης που συμβάλλει στην ανάπτυξη και εφαρμογή των πολιτικών της ΕΕ στον τομέα της επαγγελματικής κατάρτισης. Ιδρύθηκε το 1975 σύμφωνα με τον με αριθ. 337/75 Κανονισμό (ΕΟΚ) του Συμβουλίου της 10ης Φεβρουαρίου 1975 περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως και εδρεύει στη Θεσσαλονίκη.
Χεζμπ-ε Ισλαμί Γκουλμπουντίν

μικρογραφία|Το λογότυπο του κόμματος
Το Χεζμπ-ε-Ισλαμί Γκουλμπουντίν () είναι αφγανικό πολιτικό κόμμα και παραστρατιωτική ομάδα.

Το πρώτο Χεζμπ-ε-Ισλαμί ιδρύθηκε το 1977 από τον Γκουλμπουντίν Χεκματυάρ, ο οποίος αργότερα έγινε επικεφαλής του. Η άλλη συνιστώσα του Χεζμπ-ε Ισλαμί καθοδηγούνταν από τον Μουλαβή Γιουνάς Χαλίς, ο οποίος διαχωρίστηκε από το κόμμα του Χεκματυάρ και ίδρυσε το δικό του Χεζμπ-ε Ισλαμί το 1979. Έγινε γνωστή ως συνιστώσας Χαλίς και η βάση της βρισκόταν στο Νανγκαράρ. Το Χεζμπ-ε Ισλαμί Γκουλμπουντίν αποτέλεσε μέρος των Επτά της Πεσαβάρ, μιας συμμαχίας ομάδων σουνιτών μουτζαχεντίν κατά τη διάρκεια της σοβιετικής εισβολής.

Το κόμμα στηριζόταν οικονομικά από αντισοβιετικές δυνάμεις μέσω της Πακιστανικής Υπηρεσίας Πληροφοριών κατά τη διάρκεια του σοβιετικού πολέμου στο Αφγανιστάν. Ωστόσο το κόμμα περιθωριοποιήθηκε στην πολιτική του Αφγανιστάν μετά την άνοδο των Ταλιμπάν στα μέσα της δεκαετίας του 1990. Παρέμεινε στο περιθώριο μέχρι τη δεκαετία του 2000, όταν μετατράπηκε σε επιθετική παραστρατιωτική ομάδα η οποία ανέλαβε την ευθύνη για αιματηρές επιθέσεις κατά των συμμαχικών δυνάμεων και της κυβέρνησης του Χαμίντ Καρζάι στην περίοδο μετά τον πόλεμο του Αφγανιστάν το 2001. Η στρατιωτική του δύναμη υπολογίζεται σε μερικές χιλιάδες.
Ευρωπαϊκό Ίδρυμα Επαγγελματικής Εκπαίδευσης

Το Ευρωπαϊκό Ίδρυμα Επαγγελματικής Εκπαίδευσης (ETF) (αγγλικά: European Training Foundation) είναι μία υπηρεσία της Ευρωπαϊκής Ένωσης που ιδρύθηκε με τον Κανονισμό αριθ. 1360/90 του Συμβουλίου της 7ης Μαΐου και λειτουργεί από το 1994 με έδρα στο Τορίνο Ιταλίας. Αποστολή του ιδρύματος είναι να συμβάλει στην ανάπτυξη των συστημάτων επαγγελματικής εκπαίδευσης των χωρών της Κεντρικής και Ανατολικής Ευρώπης που είναι επιλέξιμες για οικονομική ενίσχυση, και στις οποίες μπορεί να περιλαμβάνονται γειτονικές χώρες που δεν είναι μέλη της ΕΕ ή χώρες που προετοιμάζονται για ένταξη στην ΕΕ.
Αμπντούλ Σαμπούρ Φαρίντ Κοχιστανί

Ο Αμπντούλ Σαμπούρ Φαρίντ Κοχιστανί (1952 – 2 Μαΐου 2007) διετέλεσε πρωθυπουργός του Αφγανιστάν από τις 6 Ιουλίου 1992 μέχρι τις 15 Αυγούστου 1992. Ήταν μέλος του Χεζμπί Ισλαμί του Γκουλμπουντίν Χεκματυάρ. 

Αργότερα υπήρξε μέλος της άνω βουλής της Εθνικής Συνέλευσης του Αφγανιστάν μέχρι να δολοφονηθεί από πυρά έξω από το σπίτι του στην Καμπούλ στις 2 Μαΐου 2007.
Χαράλαμπος Σκούρτης

Ο Χαράλαμπος Σκούρτης (γεν. Μυτιλήνη, Λέσβος, 30 Οκτωβρίου 1934) είναι Έλληνας συνταξιούχος οδοντίατρος, πρώην δήμαρχος Χολαργού, ο μακροβιότερος στα χρονικά (1983 - 2002) καθώς και επίτιμος δήμαρχος της πόλης. Στέλεχος της τοπικής αυτοδιοικησης επί 32 συνεχόμενα έτη (Συνέντευξη στο περιοδικό του Δήμου Παπάγου Χολαργού, τ. 2, Δεκέμβριος 2020, σελ. 13), έχει επίσης υπηρετήσει το θεσμό του "Συμπαραστάτη του Δημότη".